text: Grænsekontrol stopper og afviser flere
  01 august 2018 kl. 03.21
  De seneste fire uger er i alt 241 mennesker blevet sendt tilbage mod Tyskland. Der er 51 flere end samme periode sidste år. 
  Politiet har afvist lidt flere ved den dansk-tyske grænse den seneste måned end i den samme periode sidste år.
  De seneste fire uger er i alt 241 mennesker blevet sendt tilbage mod Tyskland. Det oplyser Rigspolitiet. Der er tale om det samlede antal ved både den sønderjyske landegrænse og færgehavnene.
  Der er 51 flere end iden tilsvarende periode 2017.
  Dengang oplevede man dog et fald i forhold til år 2016, hvor 224 var blevet afvist i løbet af juli.
  Danmarks nuværende tilladelse til at udføre midlertidig grænsekontrol løber til den 12. november.
  